कॉन्सर्ट शो में बोले- सिर पर मत आओ,फिर कहा- भैया थैंक्यू; केसरिया,मैं तेनू समझावां गानों पर झूमे लोग
Live performance of Arijit Singh in Raipur
Singer Arijit Singh got angry in the show
Chhattisgarh Live Shay Arijit Singh Bollywood Singer Kesariya Tera अरिजीत सिंह रायपुर अरिजीत सिंह लाइव शो अरिजीत सिंह अरिजीत सिंह को आया गुस्सा
रायपुर में शनिवार देर रात तक चले मशहूर बॉलीवुड सिंगर अरिजीत सिंह के लाइव कॉन्सर्ट शो में रायपुरियंस उनके फेमस गानों पर झूमते रहे। अरिजीत की बैंड टीम अपनी जादुई म्यूजिकल बिट्स के साथ बॉलीवुड सॉन्ग को स्टेज पर रीक्रिएट कर रही थी। इस बीच कुछ ऐसा भी हुआ जिसकी वजह से अरिजीत सिंह को गुस्सा आया और उन्होंने अपनी नाराजगी लोगों पर जाहिर भी की है।
स्टेज रैंप के आसपास मौजूद हजारों की भीड़ लगातार हूटिंग कर रही थी। अरिजीत सिंह से ऑटोग्राफ और सेल्फी के लिए रिक्वेस्ट की जा रही थी। भीड़ के बीच बने रैंप में जब अरिजीत गाना गाते हुए पहुंच रहे थे तो लोगों की हूटिंग की वजह से बॉलीवुड सिंगर अरिजीत सिंह का ध्यान भटक रहा था। पहले तो उन्होंने इग्नोर करते हुए परफॉर्म किया। फिर उन्होंने शो बीच में कुछ देर के लिए रोका और लोगों को सख्त अंदाज में समझाइश दी।
अब जानिए अरिजीत सिंह ने क्या कहा...
मुझे ये सब पसंद नहीं है। आपको पसंद है। मुझे अच्छा लगता है जब आप मेरे लिए ऐसा करते हो। मुझे ऑर्ड लगता है। क्योंकि मुझे आदत नहीं है। बहुत खुशी भी होती है। मगर सिंगिंग से ऊपर नहीं है ये खुशी। अगर मुझे गाने नहीं दे रहो न तो भाड़ में गया.... वही मेरे को आता है। तो ये खुशी नहीं चाहिए... फिर भैया थैंक्यू अगर गाने ही नहीं दाेगे। गा लूं ? लोगों ने हां की आवाज में शोर किया। फिर अरिजीत ने कहा- मैं वादा करता हूं मेरा गाना हो जाएगा तो कोशिश करूंगा कि, सबको ऑटोग्राफ देने दूं..आप लोग इतना सिर पर मत आ जाओ। (इसके बाद फिर अरिजीत ने हिट बॉलीवुड गाने गाए)
दिन में खेला क्रिकेट
रायपुर में हुए शो के पहले साउंड और स्टेज लाइटिंग चेक के दौरान दोपहर के वक्त कॉन्सर्ट एरिया में अरिजीत सिंह पहुंचे थे। वो बेहद सादगी भरे अंदाज में दिखे। इस दौरान उन्होंने वक्त निकालकर अपनी क्रिएटिव टीम के साथ क्रिकेट भी खेला। प्लास्टिक की चेयर से स्टंप बनाया। जैसा गली क्रिकेट में बच्चे बनाते हैं। कुछ देर क्रिकेट खेलते नजर आए। इसके बाद उन्होंने तैयारियों का जायजा लिया फिर शाम के समय दोबारा स्टेज पर शो करने पहुंचे।
फेमस बॉलीवुड गानों पर झूमे लोग
अरिजीत सिंह के फेमस गाने केसरिया, इलाही, मैं तेनू समझावां, हाले दिल फर्स्ट क्लास और आशिकी फिल्म के तमाम हिट गाने लाइव लोगों को सुनाएं। इस दौरान बड़ी तादाद में पहुंचे रायपुर और आस-पास के शहरों से आए लोग देर रात तक झूमते रहे।
बस स्टैंड की छत पर चढ़े टूट गई
जोरा स्थित मैदान में हुए इस लाइव कॉन्सर्ट को देखने के लिए हजारों की तादाद में लोग पहुंचे थे। कॉन्सर्ट एरिया के बाहर भी लोग मौजूद थे। और किसी तरह से अरिजीत सिंह को लाइव देखने का प्रयास कर रहे थे । सड़क पर बने बस स्टैंड पर कुछ युवक चढ़ गए। जिसकी वजह से बस स्टैंड की छत टूट गई। आसपास की इमारतों और पेड़ों पर भी लोग चढ़कर शो देखने की कोशिश करते नजर आए। देर रात हाईवे पर भीड़ की वजह से जाम भी लगा।
अब जानिए अरिजीत सिंह के बारे में...
36 साल के अरिजीत सिंह मुर्शीदाबाद, पश्चिम बंगाल के रहने वाले हैं। उनके पिता केदार सिंह सिख हैं, जबकि मां अदिति बंगाली हैं।अरिजीत 2011 में रिलीज हुई फिल्म 'मर्डर 2' के गाने 'फिर मोहब्बत' से बतौर प्लेबैक सिंगर बॉलीवुड में कदम रखा था। हालांकि, उन्हें असली पहचान 'आशिकी 2' से मिली, जिसमें 'तुम ही हो' गाने पर कई अवॉर्ड अपने नाम किए थे। दिसंबर 2019 में फोर्ब्स की 100 सबसे ज्यादा कमाई करने वाले सेलिब्रिटीज की लिस्ट में अरिजीत को 26वां स्थान मिला था। उनकी प्रॉपर्टी 71.95 करोड़ से अधिक की बताई गई थी।
2019 में अरिजीत सिंह ने 18 फिल्मों में गाने गाए थे। जिनमें वरुण धवन-आलिया भट्ट की फिल्म 'कलंक', शाहिद कपूर-कियारा आडवाणी स्टारर 'कबीर सिंह', सुशांत सिंह राजपूत-श्रद्धा कपूर स्टारर 'छिछोरे' और आयुष्मान खुराना-तब्बू स्टारर 'अंधाधुन' जैसी कई बड़ी फिल्में शामिल हैं। अरिजीत की कमाई का बड़ा हिस्सा दुनियाभर में होने वाले उनके कॉन्सर्ट से आता है।
​​​
